OzLabs/hebrew-wiki-articles huggingface dataset:
Indeed.com

Indeed.com הוא מנוע חיפוש משרות שהושק בארצות הברית בשנת 2004. המערכת מקבצת משרות פתוחות מאלפי אתרים כולל לוחות דרושים, חברות השמה ועמודי קריירה באתרי חברות. בחודש אוקטובר 2010 עקף אתר Indeed.com את monster.com והפך לאתר חיפוש העבודה בעל תעבורת הגולשים הגדולה היותר בארצות הברית. הנהלת האתר ומשרדיה הראשיים ממוקמים באוסטין שבטקסס.

המערכת זמינה במעל ל-60 מדינות ברחבי העולם וב-28 שפות שונות.

==היסטוריה==
אתר Indeed נוסד על ידי רוני קאהן (Rony Kahan) ופול פורסטר (Paul Froster) באוסטין, טקסס.

בשנת 2005 השיקה Indeed את גרסת הבטא על פי מודל המכונה על ידיהם "רשת פרסום משרות -תשלום על פי קליק" ("pay-per-click job advertising network"). בנוסף לחיפוש משרות על פי תפקיד ניתן לחפש על פי מילות מפתח כביטוי למגמות בשוק העבודה.

ב-1 באוקטובר 2012 הפכה Indeed ליחידה תפעולית עצמאית של חברת Recruit Co. Ltd היפנית. ביולי 2016 הודיעה Recruit Holdings Co Ltd שרכשה את נכסי חברת Simply Hired המתחרה של Indeed אשר תהפוך לשותפה פרסומית של Indeed.

==Indeed ישראל==
ביוני 2010 השיקה Indeed אתר בעברית עם משרות הממוקמות בישראל. באוקטובר 2016 החל אתר Indeed ישראל לאפשר למחפשי עבודה להגיש מועמדות למשרות ישירות מאתר Indeed. בפברואר 2017 החלה Indeed לאפשר למעסיקים לפרסם משרות בעברית באתר הישראלי.

==שירותים==
שירותי אתר Indeed כוללים חיפוש עבודה, טרנדים בשוק העבודה, העלאת, אחסון וחיפוש קורות חיים, יצירת עמוד קריירה, חיפוש טרנדים בתעשיות עבודה שונות, חיפוש משכורות ופורומים בנושא חיפוש עבודה.

==קישורים חיצוניים==
* 

* [https://il.indeed.com/ Indeed ישראל]
* [https://il.indeed.com/about אודות il.indeed.com]
* [http://www.alexa.com/siteinfo/indeed.com Indeed.com Site Info], Alexa Internet, מקור 22 ביוני 2016
* [https://il.indeed.com/about אודות il.indeed.com], מקור 30 במאי 2017
* "Indeed Slips Past Monster, Now Largest Job Site By Unique Visitors", מקור 9 בדצמבר 2010

קטגוריה:מנועי חיפוש
קטגוריה:אתרי אינטרנט אמריקאיים
קטגוריה:אתרי אינטרנט שהושקו ב-2004
קטגוריה:גיוס והשמה בעבודה
קטגוריה:מודעות
אברם דרגומירוב

אברם מיכאילוביץ' דרגומירוב (; 21 באפריל 1868 – 9 בדצמבר 1955) היה גנרל בצבא האימפריה הרוסית אשר פיקד על הארמייה החמישית במלחמת העולם הראשונה ולקח גם חלק במלחמת האזרחים ברוסיה.

==ביוגרפיה==
===תחילת דרכו===
דרגומירוב נולד ב-21 באפריל 1868 בעיר צ'רניהיב שהשתייכה אז לאימפריה הרוסית. העיר נמצאת כיום בתחומי אוקראינה המודרנית. אביו היה הגנרל מיכאיל דרגומירוב, ואמו הייתה סופיה אברמובנה גריגורביץ' (1845-1912). ב-1887 התגייס לצבא האימפריה הרוסית והוצב בדרגת סגן משנה ברגימנט סמיונובסקי של המשמר הקיסרי. ב-7 באוגוסט 1891 הועלה לדרגת לוטננט, וב-20 במאי 1893 סיים את לימודיו באקדמיית המטה הכללי והועלה לדרגת קפטן. הוא הוצב במחוז הצבאי הקווקזי, וב-1895 מונה לקמ"ט למשימות מיוחדות של המחוז. באוקטובר 1895 נכנס ללימודים בבית הספר לקציני פרשים אותו סיים באוגוסט 1896. הוא הוצב לזמן מה ברגימנט הדרגונים ה-44 (ניז'ני נובגורוד), ולאחר מכן מילא סדרה של תפקידי ניהול ומטה וטיפס בסולם הדרגות. ב-6 בדצמבר 1902 הועלה לדרגת פולקובניק ומונה לראש המטה של דיוויזיית הפרשים ה-7. בפברואר 1903 הועבר למלא את אותו התפקיד בדיוויזיית הפרשים ה-10. ב-21 במאי 1912 הועלה לדרגת גנרל מיור ומונה למפקד מבצר קובנה, וב-27 בנובמבר של אותה שנה מונה למפקד בריגדת הפרשים ה-2.

===מלחמת העולם הראשונה ואחריתו===

ב-16 באוגוסט 1914, זמן קצר לאחר פרוץ מלחמת העולם הראשונה, הועלה דרגומירוב לדרגת גנרל לייטננט. ב-12 בדצמבר של אותה שנה הוא הועבר לפקד על דיוויזיית הפרשים ה-16, וב-6 באפריל 1915 מונה למפקד הקורפוס ה-9 אשר היה חלק מהארמייה השלישית. הוא לחם בקרב גליציה, ובמהלך מתקפת גורליצה-טרנוב הצליח להדוף בהצלחה את ההתקפה של הארמייה האוסטרו-הונגרית הרביעית בפיקודו של הארכידוכס יוזף פרדיננד. עם זאת, בשל תבוסת שאר הצבא הרוסי נאלץ גם דרגומירוב להצטרף לנסיגה הגדולה. ב-14 באוגוסט 1916 הוא מונה למפקד הארמייה החמישית והועלה לדרגת גנרל חיל הפרשים. ב-29 באפריל 1917 הוא מונה לראש מטה החזית הצפונית, אולם ב-1 ביוני סולק מתפקידו כיוון שלא היה נאמן מספיק למשטר החדש שקם לאחר מהפכת פברואר. 

במהלך מלחמת האזרחים ברוסיה, דרגומירוב הצטרף לצבא הלבן. מאוקטובר 1918 עד ספטמבר 1919 שימש כמושל העליון של דרום-רוסיה מטעם הצבא הלבן, ויחד עם אלכסנדר קולצ'ק נפגש בפריז עם מנהיגי מדינות ההסכמה בניסיון לשכנע אותן להתערב בלחימה בדרום רוסיה. לאחר מכן שימש כמפקד העליון של אזור קייב. בעקבות סיום המלחמה בתבוסת הצבא הלבן, הוא עבר ליוגוסלביה, וב-1931 עקר לצרפת. הוא היה פעיל מאוד במסגרת הארגון הצבאי הכלל רוסי אשר הקים פיוטר וראנגל, ונועד לאחד את כל מתנגדי הקומוניזם הרוסים ברחבי אירופה. ב-1934 הוא עבר לאוסטריה. במהלך מלחמת העולם השנייה הוא תמך בפעילותו של הגנרל אנדריי ולאסוב, וב-1945 אף התגייס לצבא השחרור הרוסי והוצב בכוחות המילואים שלו. ב-1950 הוא חזר לגור בצרפת, ונפטר בפריז ב-9 בדצמבר 1955 בגיל 87.

==קישורים חיצוניים==

* [http://all-photo.ru/portret/index.ru.html?big=on&img=28722 אברם דרגומירוב] 
* [http://www.grwar.ru/persons/persons.html?id=283 אברם דרגומירוב] 
* [http://www.ruguard.ru/glossary/o-121.html אברם דרגומירוב] 
* 

קטגוריה:גנרלים בצבא האימפריה הרוסית
קטגוריה:אנשי צבא רוסים במלחמת העולם הראשונה
קטגוריה:מפקדי ארמיות רוסיות
קטגוריה:מפקדי ארמיות במלחמת העולם הראשונה
קטגוריה:אנשי הצבא הלבן
קטגוריה:מקבלי עיטור גיאורגי הקדוש
קטגוריה:מפקדי גייסות בצבא הרוסי במלחמת העולם הראשונה
קטגוריה:מהגרים מרוסיה לצרפת
קטגוריה:ילידי 1868
קטגוריה:נפטרים ב-1955
יורי דנילוב

יורי ניקיפורוביץ' דנילוב (; 13 באוגוסט 1866 - 3 בפברואר 1937) היה גנרל בצבא האימפריה הרוסית אשר פיקד על הארמייה החמישית במלחמת העולם הראשונה. כונה "דנילוב השחור", במטרה להבדילו מדנילוב האדום ומדנילוב הלבן.

==ביוגרפיה==
===תחילת דרכו===
דנילוב נולד בעיר קייב ב-13 באוגוסט 1866 למשפחת אצולה. ב-1883 התגייס לצבא האימפריה הרוסית, וב-1886 סיים את בית הספר לתותחנים מיכאילובסקי. הוא הוצב בדרגת לוטננט בבריגדת התותחנים ה-27 אשר הוצבה בווילנה. בין השנים 1889-1892 למד באקדמיית המטה הכללי וסיים אותה בהצטיינות. ב-1892 הועלה לדרגת קפיטן והוצב במחוז הצבאי קייב, שם סייע בהכנת המוסדות האזרחיים לגיוס. בין השנים 1896-1897 פיקד על פלוגה במסגרת רגימנט החי"ר ה-129. ב-1889 הועלה לדרגת פודפולקובניק, וב-1903 הועלה לדרגת פולקובניק. הוא הוצב במטה הכללי ושרת בתפקידי ניהול ומטה. ב-1906 מונה למפקד גדוד במסגרת הרגימנט הפיני של המשמר הקיסרי. בין השנים 1906-1908 פיקד על רגימנט החי"ר ה-166 רובנו. בין 1908-1914 שימש כראש אגף האפסנאות במטה הכללי. ב-1909 הועלה לדרגת גנרל מיור וב-1913 לדרגת גנרל לייטננט.

===מלחמת העולם הראשונה ואחריתו===

עם פרוץ מלחמת העולם הראשונה באוגוסט 1914, היה דנילוב ראש אגף האפסנאות של המטה הכללי תחת הדוכס הגדול ניקולאי. לאחר קרב גליציה הוא הועלה לדרגת גנרל חיל הרגלים. בין השנים 1915-1916 פיקד על הקורפוס ה-25 ולחם עמו כחלק מהארמייה השלישית ומהארמייה הרביעית. בין 1916-1917 הוא שימש כראש מטה החזית הצפונית. במהלך מהפכת פברואר הוא נכח בהתפטרותו של ניקולאי השני, קיסר רוסיה. ב-29 באפריל 1917 מונה למפקד הארמייה החמישית. הוא ניסה לחזק את הסדר והמשמעת בארמייה, אולם נכשל לנוכח הקריסה הכללית של רמת המשמעת בצבא. ב-9 בספטמבר, לאחר שמתקפה נואשת של כוחותיו נכשלה, הוא הועבר לכוחות המילואים. ב-1918 הציע דנילוב את שירותיו לצבא האדום, והציע תוכנית לייעול הצבא אשר לא אושרה בידי הסובנארקום. הוא התנגד למגעים עם מעצמות המרכז, ולאחר החתימה על חוזה ברסט-ליטובסק, פרש מהצבא האדום והתגייס לצבא המתנדבים של הצבא הלבן. הוא לחם במסגרת זו במלחמת האזרחים ברוסיה, ולאחר סיום המלחמה נמלט לצרפת וחי את שארית חייו כהיסטוריון של הצבא הרוסי במלחמת העולם הראשונה. הוא נפטר בפריז ב-3 בפברואר 1937.

==קישורים חיצוניים==

* [http://www.firstworldwar.com/bio/danilov.htm יורי דנילוב] באתר "המלחמה הגדולה" 

קטגוריה:גנרלים בצבא האימפריה הרוסית
קטגוריה:אנשי צבא רוסים במלחמת העולם הראשונה
קטגוריה:מפקדי ארמיות רוסיות
קטגוריה:מפקדי ארמיות במלחמת העולם הראשונה
קטגוריה:אנשי הצבא הלבן
קטגוריה:מקבלי עיטור גיאורגי הקדוש
קטגוריה:מפקדי גייסות בצבא הרוסי במלחמת העולם הראשונה
קטגוריה:מהגרים מרוסיה לצרפת
קטגוריה:רוסים שנולדו ב-1866
קטגוריה:נפטרים ב-1937
אוריה מצויה

Uria aalge aalge
אוריה מצויה (שם מדעי: Uria aalge) היא מין של עוף ימי ממשפחת האלקיים החיים בארקטיקה.

אורכה של אוריה מצויה 38–46 ס"מ, מוטת כנפיה 61–73 ס"מ. ומשקלה הממוצע 775-1,250 גרם. צבעה חום כהה, בטנה לבנה וראשה שחור, עם פס לבן לאורך המקור החד והגדול. עמידתה של אוריה זו יציבה יותר משאר קרוביה ומזכירה מעט פינגווין.

אוריות אלה מקננות במושבות צפופות על צוקים רבים לאורך חופי האוקיינוס האטלנטי והאוקיינוס השקט שסמוכים לאמריקה הצפונית וצפון אירופה וכן בכמה איים. מושבות אלו מלאות באלקות ממינים שונים. כל זוג מקנן בנקרת סלע ומגדל גוזל אחד. טורפים אינם מעיזים להתקרב לצוקים הן מחמת הגובה והן משום ההתנהגות התוקפנית של הלהקות. עם זאת, כאשר הפרחונים נאלצים לעופף מהצוקים לעבר האוקיינוס לעיתים מפרידה בינם לבינו טונדרה, ועליהם לעבור אותה במהירות. חלקם מצליחים להגיע לאוקיינוס בליווי הוריהם. חלקם נוחתים בטונדרה ונטרפים על ידי שחפים לבני כנף ושועלי שלג, הממתינים להם שם.

האוריות משיגות את מזונן בים והן צוללות כדי לתפוס דגים ורכיכות ימיות.

==תת-מינים==
* U. a. aalge
* U. a. albionis
* U. a. hyperborea
* U. a. intermedia
* U. a. spiloptera
* U. a. inornata
* U. a. californica

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אריק פונטופידן
קטגוריה:אלקיים
קטגוריה:בעלי חיים שתוארו ב-1763
קטגוריה:עופות האוקיינוס הארקטי
לטיפה אבן זיאתין

לטיפה אבן זיאתין (בערבית: لطيفة بن زياتين; נולדה ב-1 בינואר 1960, בתטואן שבמרוקו) היא פעילה חברתית צרפתייה-מרוקאית, אמו של עימאד אבן זיאתין (נולד ב-1981), שבמהלך שירותו כחייל בצבא צרפת, נרצח באירוע טרור במרץ 2012. לזכרו של עימאד, הקימה לטיפה עמותת שלום הנושאת את שמו.

== ביוגרפיה ==
לטיפה, שגדלה בתרבות דתית מוסלמית, היגרה בגיל 17 ממרוקו לצרפת בשביל לחיות עם בעלה – אחמד, שבאותה תקופה גר בטולוז והיה פעיל בחברת הרכבות הצרפתית SNCF. נולדו להם ארבעה בנים ובת אחת, ביניהם עימאד איבן זיאתין שנרצח בגיל 30 על ידי הטרוריסט המוסלמי-צרפתי מוחמד מרה.

בעקבות הסבל והטראומה שחוותה לאחר מות בנה, ובהשפעת רצונה הרב למנוע מקרים נוספים של שנאה וטרור בעולם, החליטה אבן זיאתין להקים עמותת שלום בשם "עימאד – ארגון למען הנוער והשלום" (בצרפתית: [https://web.archive.org/web/20180106111321/http://association-imad.fr/v2/ IMAD - Association pour la jeunesse et la paix]), אותה הקימה ב-20 באפריל 2012 – כחודש לאחר רצח בנה. עמותה זו פועלת למען קידום השיח ההדדי בין בני נוער מתרבויות שונות, דתות שונות, לאומים שונים ומרקעים חברתיים נבדלים. במקביל, היא פועלת למען שיקום אוכלוסיות של בני נוער הנמצאים במצוקה כלכלית-חברתית.

בפברואר 2017 הוצא לפועל פרויקט "חיים ביחד" (Vivre Ensemble) בחסות הארגון, שבמסגרתו יצאה משלחת של 30 בני נוער ישראלים ופלסטיניים – יהודים, נוצרים וערבים, למסע חינוכי ייחודי בפריז שהפגיש ביניהם, גיבש אותם יחדיו וחשף בפניהם את העושר התרבותי של שלוש הדתות. במהלך הביקור אירח את המשלחת נשיא צרפת לשעבר – פרנסואה הולנד, שהביע את תמיכתו בחברי המשלחת ואת הערכתו כלפי פעילות הארגון.

אבן זיאתין משקיעה רבות בקידום הערכים ההומניסטיים בהן דוגלת, ומבקרת יום-יום במוסדות חינוך שונים, בהם מציגה את תפיסת עולמה שמבוססת על ערכים כגון אמפתיה, כבוד, קבלת האחר ואהבת הזולת. לדעתה של לטיפה, המגוון התרבותי שמאפיין את עולמנו הוא סגולה שיש להיטיב ממנה, ולא דבר שאמור להוות גורם לשנאה ולסכסוכים קשים בין עמים. לדבריה, בני הנוער הם אלו שיקבעו את העתיד ולפיכך נחוץ להשקיע בחינוכם על מנת ליצור עולם טוב יותר, בו לאלימות ולטרור אין מקום.

==קישורים חיצוניים==

* 

==הערות שוליים==

קטגוריה:פעילים חברתיים צרפתים
קטגוריה:פעילות חברתיות צרפתיות
קטגוריה:צרפתים ממוצא מרוקאי
קטגוריה:נשים מרוקאיות
קטגוריה:זוכות אות האומץ הנשי הבין-לאומי
קטגוריה:צרפתיות שנולדו ב-1960
קטגוריה:צרפתים שנולדו ב-1960
קטגוריה:מרוקאיות שנולדו ב-1960
מורלט משויש

מורלט משויש (שם מדעי: Brachyramphus marmoratus) היא מין של עוף ימי ממשפחת האלקיים.

אורכו של המורלט 25 ס"מ והוא בעל נוצות אפורות כהות עם ראש וחזה לבנים, כיפת ראש כהה, עיניים כהות ומקור דק שחור, כנפיים בעלי קצוות שחורות ואמצע לבן ובטן לבנה מנומרת. המורלט בעל רגליים עם קרומי שחייה והוא שחיין וצוללן טוב אך מעופף חלש.

מורלטים אלה חיים באמריקה הצפונית בסמוך לאוקיינוס, אך הם מתרבים ביערות של עצים מחטניים כמו אשוח דאגלס, אשוחית, Tsuga ואף על הסקויות העצומות (בעיקר סקוויה נאה) ובהם מקננים ומטילים ביצה יחידה. לאחר 40 יום הוא מוכן לעופף לעבר האוקיינוס.

המורלטים יכולים לשחות בים במשך זמן רב ולא לשוב ליבשה. הם ניזונים מדגים שהם מוצאים ובעיקר מדגי הרינג וטרוטנית.

הביצים והגוזלים נטרפים לעיתים על ידי עורבני שטלר (Cyanocitta stelleri) ועורב שחור. 

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:אלקיים
קטגוריה:ארצות הברית: עופות
קטגוריה:בעלי חיים ביערות גשם ממוזגים
המזוודה הגרעינית (רוסיה)

המזוודה הגרעינית של רוסיה בתקופת [[בוריס ילצין.]]
הנשיא, ולדימיר פוטין, מקבל לידיו את "המזוודה הגרעינית" לשליטה על הכוחות הגרעיניים ב-31 בדצמבר 1999.]]
טקס העברת המזוודה הגרעינית במהלך טקס ההשבעה לנשיאות של [[ולדימיר פוטין. 7 במאי 2012]]
המזוודה הגרעינית של רוסיה, מכונה רשמית צ'גט (ברוסית: Чегет, על שם הר צ'גט שבקברדינו-בלקריה, רוסיה) ומהווה חלק ממערכת אוטומטית לשליטה ובקרה על הכוחות הגרעיניים האסטרטגיים של רוסיה (המכונה רשמית קזבק, Казбек, על שם הר קזבק).
== היסטוריה ==
הצ'גט פותחה בתקופת יורי אנדרופוב בראשית 1980. המזוודה נכנסה לשירות כשמיכאיל גורבצ'וב הפך למזכיר הכללי של המפלגה הקומוניסטית במרץ 1985. המזוודה מחוברת למערכת תקשורת מיוחדת המכונה בשם קוד קווקז (Кавказ, על שם אזור הקווקז), אשר נועדה לתמוך בבכירי הממשלה ולספק ערוץ תקשורת רציף במידה ומתקבלת ההחלטה על שימוש בנשק גרעיני.

לנשיא הרוסי ישנה גישה מלאה כל הזמן למזוודת הצ'גט, הוא מלווה על ידי איש שירות האבטחה הפדרלי, שמתפקידו לדאוג שלנשיא תהיה גישה רציפה אל צפני המזוודה. אומנם מקובל להניח שגם שר ההגנה והרמטכ"ל מחזיקים במזוודה גרעינית אך לא ידוע בוודאות אם אכן ישנן מזוודות גרעיניות גם לשר ההגנה וראש המטה הכללי.

במקרה של אישור לשימוש בנשק גרעיני, המטה הכללי מקבל את האות ויוזם מתקפה גרעינית. זאת לאחר קבלת הקודים לשיגור הטילים אם זה באמצעות צוללות בעלות טילים בליסטיים או בשיגור מרוחק של טילים בליסטיים בין יבשתיים.

המזוודה הגרעינית הופעלה לקראת התקפה פעם אחת בלבד בתולדותיה, ב-25 בינואר 1995, עקב תקרית הטיל הנורווגי , כאשר טכנאי מכ"ם רוסים זיהו בטעות טיל מחקר נורווגי, שאסף מידע על הזוהר הצפוני, כטיל גרעיני אמריקאי הטס לכיוון המרחב האווירי הרוסי. נשיא רוסיה בוריס ילצין התעתד לשגר מתקפת נגד גרעינית על ארצות הברית אך לאחר שהסתברה הטעות נמנע השיגור.

== בתרבות ובאמנות ==
המזוודה הגרעינית הופיעה במספר סרטי קולנוע לרבות:
* שחק אותה סמארט (2008)
* סולט (2010)
* משימה בלתי אפשרית 4: קוד הצללים (2011)
* מהיר ועצבני 8 (2017)
וכן גם במשחקי המחשב:
* Hitman 2
* Battlefield 3
המזוודה גם היוותה נושא לשיר "מזוודת הנשיא" («Чемодан Президента») של להקת "קרמטורים" («Крематорий»).
== ראו גם ==
* פוטבול גרעיני – המקבילה האמריקאית.
* המלחמה הקרה
* לוחמה גרעינית

==הערות שוליים==

קטגוריה:נשיאות רוסיה
קטגוריה:נשק גרעיני
קטגוריה:תוכנית הגרעין הרוסית
מורלט קטן

מורלט קיטליצי צעיר ממריא
מורלט קטן (שם מדעי: Brachyramphus) היא סוג של עוף ימי ממשפחת האלקיים בתוכו 3 מינים.
== מאפיינים ==
המורלטים הם עופות קטנים באורך 25 ס"מ והם בעלי נוצות חומות מנומרות מעט אך פנים לבנות עם כיפה ומקור שחורים. המקור קצר והם בעלי קרומי שחייה. כנפיהם מותאמות לשחייה וצלילה מתחת למים אך לא לתעופה מהירה.

המורלטים שוכנים בחופי אמריקה הצפונית של האוקיינוס האטלנטי והאוקיינוס השקט ובשונה משאר האלקיים ועופות הים, מטילים ביצה בודדת על ביערות מחטניים הסמוכים לאוקיינוס, ואף ביערות סקויה עצומים. האפרוח גדל תוך 40 יום ופורח מהקן לאוקיינוס.

כמה מהמינים מצויים בסכנת הכחדה עקב כריתת היערות והפגיעה בדגה.

==מיון==
*סוג מורלט קטן (Brachyramphus)
**מין מורלט משויש (Brachyramphus marmoratus)
**מין מורלט ארך-מקור (Brachyramphus perdix)
**מין מורלט קיטליצי (Brachyramphus brevirostris)

==קישורים חיצוניים==

* 

קטגוריה:בעלי חיים שתוארו ב-1837
קטגוריה:טקסונים שתוארו בידי ג'ון פרידריך פון ברנדט
קטגוריה:אלקיים
הבנק לחרושת ולמסחר

הבנק לחרושת ולמסחר היה בנק ישראלי שהוקם בשנת 1959<ref></ref> כהמשך של בנק אגרובנק, הבנק לחקלאות ובנין. הבנק היה בשנות ה-60 לחלק מקבוצת בנק הפועלים. 

==אגרובנק==
הבנק לחקלאות ובנין, שנודע כ"אגרובנק" נוסד ביולי 1929. בראשו עמדו שמעון יעבץ והאחים יעקב ושפסל מירנבורג. בנין הבנק מוקם בפינת הרחובות אלנבי/בלפור בתל אביב<ref></ref>. 

==הבנק לחרושת ולמסחר==
הבנק לחרושת ולמסחר נפתח, כהמשכו של אגרובנק, במאי 1959, כשותפות של משקיעים יהודים מאורוגוואי (50%), חברת העובדים (25%) וכור (25%). בראש מועצת המנהלים של הבנק עמדו יצחק עילם ואלפרדו קורן נציג המשקיעים מאורוגוואי. באפריל 1962 נשלל רישיון המסחר במטבע חוץ של הבנק.

בשנת 1963 נמכרו 50% ממניות הבנק לבנק הפועלים. בעקבות זאת, מונה עמוס ברגנר למנהל הבנק. הבעלות בבנק התחלקה בין בנק הפועלים וחברת העובדים בחלקים שווים.

עם קריסת בנק אלרן, רכש הבנק לחרושת ולמסחר שלושה סניפים שלו.

בשנת 1969 מוזג הבנק עם "הלוואה וחיסכון" תל אביב.

==הערות שוליים==

קטגוריה:ישראל: בנקים
קטגוריה:ישראל: חברות שהוקמו ב-1959
קיק אגוזים אמריקאי

קיק אגוזים אמריקאי (שם מדעי: Nucifraga columbiana) הוא מין של ציפור שיר ממשפחת העורביים החיה במערב אמריקה הצפונית לאורך יערות ואזורים הרריים באמריקה מקולומביה הבריטית בצפון עד לניו מקסיקו בדרום.

אורכו של קיק האגוזים 23–30 ס"מ ומשקלו 130 גרם. הוא בעל גוף אפור בהיר עם עיניים ומקור שחורים וגדולים. מקור זה מעוצב לפיצוח זרעים. הכנפיים שחורות ומעט לבנות בקצוותיהם וכך גם הזנב. הוא מזכיר מאוד את העורבני, אך בעל מקור ארוך וחזק יותר.

הקיק ניזון בעיקר מזרעים באצטרובלי אורנים (צנוברים) ממינים שונים והוא יכול לאכול 1–15 זרעים ביום. הוא שובר את האצטרובלים במקורו וחלק מהזרעים הוא מפזר במגוון אתרים מוחבאים, כנראה כדי שלא יימצאו כולם על ידי סנאים. בעונה אחת הוא יכול להחביא 98,000 זרעים. בנוסף הוא ניזון מחרקים, פירות ופירות יער שונים ובעלי חיים קטנים וגם מנבלות.

לציפור זו יכולות זיכרון גבוהות. היא יכולה לזכור 75% מהזרעים שהיא מאחסנת. שאר הזרעים מצליחים לנבוט בהצלחה לאור שיטות האחסון של הקיק.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:עורביים
קטגוריה:ארצות הברית: עופות
קטגוריה:בעלי חיים ביערות ממוזגים באמריקה הצפונית
יסעור קורי

יסעורים בים
יסעור קורי (שם מדעי: Calonectris borealis) הוא מין של עוף ימי ממשפחת היסעוריים.

== מאפיינים ==
אורכו של יסעור זה 56-46 ס"מ ומוטת כנפיו 126-112 ס"מ. הוא בעל מקור צהוב ארוך ובעל נוצות חומות-אפורות עם עיגולים לבנים סביב העיניים ובעל כפות רגליים צהובות. הכנפיים שחורות

יסעור קורי נפוץ ברחבי האוקיינוס האטלנטי ויכול לנדוד בלב ים לאורך כל חייו. הוא מתרבה בכמה איים כמו מדיירה, האיים האזוריים, איי ברלנגס (Berlengas) שלחופי פורטוגל והאיים הקנריים שלחופי ספרד. היסעור מקנן במושבות על צוקים או במחילות בחולות ובתוכה מטיל ביצה יחידה. הוא מגיע לדגור עליה רק בלילה כדי למנוע משחפים לאתר את הביצים הרכות. לאחר עונת הרבייה היסעורים נודדים צפונה לחופי בריטניה ואירלנד ושבים דרומה בחורף.

היסעור מוצא את מזונו מהים והוא מחפש דגים שונים, חסילונים ודיונונים והוא יכול לצלול לעברם עד עומק 15 מ'. להקות של יסעורים נצפים בשיתוף פעולה עם דולפינים או דגים טורפים באכילה של להקות דגים קטנות יחדיו, כשהדגים או הדולפינים מונעים מהדגים הקטנים לברוח למטה יותר.

==קישורים חיצוניים==

==הערות שוליים==

קטגוריה:יסעוריים
קטגוריה:עופות האוקיינוס האטלנטי
קטגוריה:בעלי חיים שתוארו ב-1881
קטגוריה:בעלי חיים ימיים באירופה
קטגוריה:בעלי חיים ימיים במערב אפריקה
נווט כלל-ימי

נווט כלל-ימי (שם מדעי: Naucrates ductor) הוא מין יחיד בסוגו ממשפחת הצניניתיים הנפוץ ברחבי האוקיינוסים הטרופיים השונים. דג זה מנהל קשרים צמודים עם חיות ים אחרות ומתלווה אליהם בשיטוטיהם באוקיינוסים.

== מאפיינים ==
אורכו של הנווט 70-60 ס"מ. הוא בעל קשקשים בצבע שבין כחול כהה עד לכסוף ושחור עם בטן לבנה. הם מפוספסים בפסים אופקיים שחורים ולעיתים פסים אלה הופכים לכסופים אך על גבם שלושה פסים כחולים. דגי הנווט בעלי סנפירים קטנים וראש קטן.

דג זה ידוע עקב מנהגו להתלוות לחיות ים גדולות יותר כמו כרישים (ובעיקר כריש ארך-גף), צבי ים או מנטות. הצעירים יכולים "להתלוות" לאצות צפות או למדוזות וישנם נווטים ששוחים בצמוד לספינות. מכאן הם קיבלו את השם "נווט". בניגוד לדגי הרמורה הם אינם נצמדים למינים המארחים אך הם מלקטים מגוף המארחים טפילים וניזונים משיירי האכילה שלהם. מספר דגי נווט נצפו מנקים אפילו את פיהם של כרישים ארוכי גף ונראה שהיחסים בין שני המינים קשורה מאוד.

הוא נחשב לדג טעים אך הוא לא פופולרי כדג מאכל עקב הנדירות היחסית שלו.

==גלריה==
<gallery>
Oceanic Whitetip Shark.jpg|נווטים עם כריש ארך-גף
Histoire naturelle des poissons (10438709726).jpg
Pilot fish, India.jpg
Expl6377 (9734086387).jpg
</gallery>

==קישורים חיצוניים==

* 

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:צניניתיים
קטגוריה:מקריני סנפיר יחידים בסוגם
קטגוריה:דגים פאן-טרופיים
קטגוריה:בעלי חיים שתוארו ב-1758
אלגת עין-הקשת

אלגת עין-הקשת (שם מדעי: Elagatis bipinnulata) הוא מין ממשפחת הצניניתיים הנפוץ בכל האוקיינוסים הטרופיים והוא המין היחידי בסוגו.

אורכו של דג זה עד 60 ס"מ בבגרותו אך נמצאו פריטים באורך של 120 ס"מ והשיא נמצא באורך 180 ס"מ ומשקל 46 ק"ג. הוא בעל גוף כחול בהיר או ירוק עם 2-3 פסים אופקיים בצבע זהוב-ירקרק. העיניים בולטות והזנב גדול וזהוב. דג זה נודד ברחבי האוקיינוסים או נמצא בקרבת החופים.

הוא טורף הניזון מדגים קטנים יותר, דיונונים, סרטנים ומפלנקטון. הוא מהיר מאוד ויכול להאיץ בעזרת הזנב הענקי שלו. הם משוטטים בלהקות גדולות בחיפוש אחר מזון. דגים אלה נטרפים על ידי דגים גדולים יותר כמו כרישים, דולפין פראסר ועופות ימיים כמו שחפים.

==קישורים חיצוניים==

==הערות שוליים==

להקת דגי אלגה
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1825
קטגוריה:טקסונים שתוארו בידי ז'אן רנה קונסטן קוי
קטגוריה:צניניתיים
קטגוריה:מקריני סנפיר יחידים בסוגם
קטגוריה:מגה-פאונה ימית
סמרנון כלל-ימי

סמרנון כלל-ימי (שם מדעי: Decapterus macarellus) הוא מין דג הנפוץ באוקיינוס הפתוח. דג זה מכונה מקרל אך אינו שייך למשפחת הקולייסיים אלא למשפחת הצניניתיים.
== מאפיינים ==
זהו דג קטן שאורכו עד 46 ס"מ. לדגים אלה סנפירי שת גדולים וסנפירים קטנים בשאר הגוף. הראש קטן ומוארך עם עיניים לבנות בולטות. הגוף בצבע כסוף-כחול עם בטן לבנה. סנפיר הזנב הוא אדמדם עד צהוב-ירוק. זהו דג שמצוי בלהקות גדולות הנודדות ברחבי האוקיינוסים הטרופיים.

הדגים מצויים בכל האוקיינוסים הטרופיים מעומק 40-200 מ' וחיים בלהקות של עד 40 פרטים. הם מצויים בעיקר בימים פתוחים וגם בימים כמו הים התיכון והים השחור, אך מעדיפים בעיקר סביבות של איים מרוחקים שונים. הם ניזונים מזואופלנקטון ונטרפים על ידי מגוון טורפים ימיים, כמו דולפינים, כרישים, דגי טונה, עופות ימיים, טורפים ימיים ועוד.

דגים אלה ניצודים לעיתים אך אכילתם עלולה לגרום לסיגואטרה. עם זאת הם נחשבים לדגי פתיון מושכים למינים שונים כמו הדקרים וצנינית ענק.

==קישורים חיצוניים==

==הערות שוליים==

קטגוריה:בעלי חיים שתוארו ב-1833
קטגוריה:טקסונים שתוארו בידי ז'ורז' קיווייה
קטגוריה:צניניתיים
קטגוריה:דגים קוסמופוליטיים
היחידה המיוחדת ללחימה נגד הטרור

משוריין מהסוג שהיה בשימוש היחידה המיוחדת ללחימה בטרור
האנדרטה לזכרם של לוחמי היחידה המיוחדת ללחימה בטרור
היחידה המיוחדת ללחימה נגד הטרור (ברומנית: Unitatea Specială de Luptă Antiteroristă או בקיצור USLA) הייתה יחידה צבאית מקצועית כפופה למשרד הפנים של רומניה ומיועדת להילחם בטרור. היחידה הוקמה ב-15 בדצמבר 1977 ובסוף 1989 היו בה 795 חיילים וקצינים. ב-1990 שונה שם היחידה ל"הבריגדה האנטי-טרוריסטית" והוכפפה לשירות המודיעין הרומני.
==היסטוריה==
במהלך המהפכה הרומנית (1989) היחידה קיבלה את מרות ראשי המהפכה ואף שלחה לוחמים להגביר שמירה על משרד ההגנה, אך לוחמים אלה זוהו בטעות כטרוריסטים ומגיני משרד ההגנה פתחו באש עליהם ואף מעכו בעזרת טנקים את המשוריינים. שמונה לוחמים נהרגו וגופותיהם הושלכו יחד ברחוב. על הגופות נכתבה המילה "טרוריסטים" ובראש הערימה הוצב ראש כרות ובפיו סיגריה. אזרחים, שעברו ברחוב, ירקו על הגופות ואף גרוע מזה.

לאחר שהתברר שהמתים לא היו טרוריסטים, הם טוהרו ואף הוענק להם תואר "גיבור-מרטיר של המהפכה הרומנית", אולם כעבור עשר שנים בוטל תוארם של שניים מהם בגלל ידיעות על כך שהיו מעורבים בתככים פוליטיים.

במקום בו נהרגו לוחמי היחידה במהלך המהפכה, הוקמה אנדרטה לזכרה בשנת 2012.

== קישורים חיצוניים ==
* [http://www.ziare.com/cultura/documentar/sa-ne-amintim-ambuscada-de-la-ministerul-apararii-a-trupelor-usla-i-1066313 Ambuscada de la Ministerul Apararii a trupelor USLA (I)] 
* [http://www.ziare.com/cultura/documentar/sa-ne-amintim-ambuscada-de-la-ministerul-apararii-a-trupelor-usla-ii-1066316 Ambuscada de la Ministerul Apararii a trupelor USLA (II)] 
* [https://web.archive.org/web/20091027104953/http://geocities.com/romanianspecialforces/batsri.html Brigada Anti-Tero a SRI] 

==הערות שוליים==

קטגוריה:רומניה: צבא וביטחון
קטגוריה:המהפכה הרומנית
קטגוריה:יחידות ללחימה בטרור
טרכון רב-מגנים

טרכון רב-מגנים (שם מדעי: Trachurus picturatus) הוא מין דג הנפוץ סביב הים התיכון. דג זה מכונה מקרל אך אינו שייך למשפחת הקולייסיים אלא למשפחת הצניניתיים.

אורכם הממוצע של דגים אלה הוא 25 ס"מ אך נמצאו פרטים באורך של 60 ס"מ. דג זה בעל מבנה מוארך והוא בעל קשקשים בצבע כסוף עד זהוב. הוא בעל לסתות גדולות והוא ניזון מפלנקטון.

דג זה מצוי באזורי חופים, עד לעומק 370 מ' ממפרץ ביסקאיה ועד לחופי מרוקו ומערב הים התיכון. הוא נטרף על ידי דגי טונה, דולפינים, כרישים, עופות ימיים, אריות ים וטורפים נוספים. הוא שוחה בלהקות גדולות העוזרות לו להתגונן מטורפים אלו על ידי הסתחררות בכדור בה כל דג מסתתר בדג שלצידו ותנועתם של הדגים יחדיו מבלבלת את טורפיהם.

==קישורים חיצוניים==

==הערות שוליים==

קטגוריה:צניניתיים
קטגוריה:דגי האוקיינוס האטלנטי
גוראן וישניץ'

גוראן וישניץ (בקרואטית: Goran Višnjić; נולד ב-9 בספטמבר 1972) הוא שחקן קולנוע, טלוויזיה ותיאטרון קרואטי-אמריקאי. 

== ביוגרפיה ==
וישניץ' נולד בשיבניק, קרואטיה. 

הוא הופיע במחזות במהלך ילדותו ובגיל שש עשרה הופיע לראשונה בסרט קולנוע, הוא שירת בצבא היוגוסלבי והקרואטי והוא היה השחקן הצעיר ביותר שנבחר לגלם את המלט בפסטיבל התיאטרון של דוברובניק.

הוא שיחק בתחילה תפקיד קטן במספר סרטים וביניהם "פיסמייקר" ובסרטו של גריפין דאן "קסם מעשי", לצידה של סנדרה בולוק. התפרסם כשגילם את הרופא ד"ר לוקה קובאץ' בדרמה הרפואית "ER", החל משנת 1999. 

ב-2000 שיחק בקומדיה "מטורפת מאהבה" בכיכובה של הת'ר גראהם. ב-2001 שיחקה במותחן "מים עמוקים", לצדה של טילדה סווינטון. 

בשנת 2002 שיחק במותחן הבריטי "דוקטור סליפ" בבימויו של ניק ווילינג. עוד ב-2002 דיבב בסרט "עידן הקרח". 

ב-2005 שיחק בסרט "אלקטרה" לצד ג'ניפר גארנר ובאותה שנה היה אחד המועמדים לתפקיד ג'יימס בונד אך לבסוף נבחר דניאל קרייג, ב-2009 שיחק בסרט "אוהב אותך, ניו יורק". 

בשנת 2011 הופיע בסרט "נערה עם קעקוע דרקון". 

בשנת 2013 גילם את התפקיד הראש בסדרה "אלמנה אדומה", וגילם את מייקל בסרטו של רידלי סקוט "היועץ". בשנת 2014 שיחק בסרט הדרמה "אסתמה" לצד קריסטן ריטר, והחל לככב בסדרת המדע הבדיוני של רשת CBS "אקסטנט" בדמותו של ד"ר ג'ון וודס לצדה של האלי ברי. 

בשנת 2016 שיחק בסדרה "טיימלס" בנטפליקס, בדמותו של גארסיה פלין. ב-2017 שיחק בסרט "שבטי פאלוס ורדס", לצד ג'ניפר גארנר, ובמותחן "Never Here" לצד מיריי אינוס. 

בשנת 2019 גילם גנרל סרבי בעונה השלישית של סדרת הטלוויזיה "דיאטת סנטה קלריטה" של רשת נטפליקס. 

בשנת 2020 שיחק בעונה השנייה של הסדרה "הבנים". 

בשנת 2021 לוהק לחידוש לסרט האימה הקלאסי "מעורר השאול" מאת התסריטאי דייוויד ס. גויר. 

גוראן השתתף באחד הקליפים של מדונה "The Power of Good-Bye" משנת 1999. 

ב-1999 דורג על ידי מגזין "פיפל" כ"ייבוא הסקסי ביותר" של השנה.

== קישורים חיצוניים ==

קטגוריה:שחקני קולנוע וטלוויזיה קרואטים
קטגוריה:שחקני תיאטרון
קטגוריה:מהגרים מיוגוסלביה לארצות הברית
קטגוריה:בוגרי אוניברסיטאות ומכללות
קטגוריה:קרואטים שנולדו ב-1972
1949 בגרמניה

שנת 1949 בגרמניה הייתה השנה בה ציינה גרמניה 79 שנות לאום. 

== הנהגה ==
* נשיא גרמניה - תיאודור הויס (החל מ-13 בספטמבר).
* קנצלר גרמניה - קונראד אדנאואר (החל מ-20 בספטמבר).

== אירועים ==
* המצור על ברלין - החל ב-24 ביוני 1948 ותם ב-12 במאי 1949.
* 8 במאי - קבלת חוק היסוד של הרפובליקה הפדרלית של גרמניה.
* 24 במאי - כינון הרפובליקה הפדרלית של גרמניה (גרמניה המערבית).
* 13 בספטמבר - תיאודור הויס מתמנה לנשיא גרמניה המערבית הראשון. 
* 20 בספטמבר - קונראד אדנאואר מתמנה לקנצלר גרמניה המערבית הראשון.

== נולדו ==
* 24 בינואר - ניקולאס ברדנר, עיתונאי גרמני. 
* 5 בפברואר - קורט בק, פוליטיקאי גרמני. 
* 5 במרץ - פרנץ יוזף יונג, פוליטיקאי גרמני. 
* 4 ביולי - הורסט זהופר, פוליטיקאי גרמני. 
* 3 באוגוסט - פריץ אגנר, מנחה טלוויזיה גרמני. 
* 30 באוגוסט - פטר מאפי, זמר גרמני. 

== נפטרו ==
* 30 במרץ - פרידריך ברגיוס, כימאי גרמני וחתן פרס נובל לפיזיקה (נולד ב-1884).
* 21 במאי - קלאוס מאן, סופר גרמני (נולד ב-1906).
* 23 בנובמבר - גוסטב רדברך, פוליטיקאי וחוקר משפטי (נולד ב-1878).

== קישורים חיצוניים ==

קטגוריה:שנים בגרמניה
גרמניה
קטגוריה:1949 בגרמניה
הטחנות הגדולות

גשר חירם]]
הטחנות הגדולות של ארץ ישראל בע"מ היא טחנת קמח שהוקמה בשנת 1921 ביוזמתו של הברון רוטשילד. הטחנה נמצאת בחיפה, ועד היום נטחנים בה גרגרי החיטה שמגיעים מממגורות דגון.

== היסטוריה ==
=== מפעל הקמח ===
הטחנה הוקמה ביוזמת הברון אדמונד ג'יימס דה רוטשילד בתחילת שנות ה-20, במטרה לעזור לאיכרים בארץ ישראל להתבסס על עבודת אדמה ולאפשר להם למכור את יבולם תמורת שכר הוגן, ובנוסף לסייע למכור את התוצרת החקלאית מישראל לחוץ לארץ.

בניין הטחנה הוקם על הדרך הראשית בקִדמת שכונת ואדי סאליב. הוא תוכנן על ידי המהנדס היהודי-הונגרי ארפד גוט. הבנייה החלה ב-1921 והסתיימה לקראת ספטמבר 1922. הבניין היה אז בין המבנים הכי גדולים בארץ ישראל לתקופתו. ביולי 1923 הונעו גלגלי הטחנה על ידי מנועי דיזל חדשניים לדאז. מסילת הרכבת הובילה אל תוך חצר הטחנה על מנת להקל על ההטענה והפריקה. 

הטחנות התקשו בתחילה לשווק את תוצרתן לחנוונים הערבים, ובעקבות זאת קיימו מכירה קמעונאית. בשלוש השנים הראשונות לפעולתן ייצרו בטחנות 20 מיליון קילוגרם קמח. הלחם שנאפה מתוצרת הקמח של הטחנות הגדולות נקרא לחם "תוצרת".

=== מפעל המצות ===
ית החרושת למצות חיפה, 1925. אוסף קרוזו מתוך האוספים הדיגיטליים של ספריית יונס וסוראיה נזריאן, אוניברסיטת חיפה
הכשרת הטחנה לקראת פסח בשנת 1924 עוררה תרעומת בקרב הטחנות הקטנות שהתמקדו בטחינת קמח לפסח ובעקבות זאת הרבנות הראשית נמנעה מלהתערב בנושא ההכשר לטחנה ודרכי ההכשרה של טחנה כה גדולה, והשאירה את העניין בידי רבה של חיפה, הרב ברוך מרקוס.

לאחר פתיחת הטחנות החלו הכנות להקמת מפעל למצות בצמוד לטחנה. בית החרושת נבנה על ידי סולל בונה בשנת 1925 ובדצמבר 1925 הוחל בייצוא המצות.

=== התקיפה הערבית לאחר הקמת המדינה ===
בתחילת מלחמת העצמאות היו הטחנות יעד להתקפות של לוחמים ערביים. בתחילת אפריל 1948 נהדפה התקפה גדולה על הטחנה.
ב-15 באפריל 1948 נעשה ניסיון לפוצץ רכבת תופת בטחנה. שומרי התחנה זיהו שמדובר ברכבת ממולכדת, דחפו אותה מהטחנה וכך מנעו אסון. למרות זאת, הטחנה המשיכה לעבוד במהלך המאורעות וסיפקה קמח לתושבי חיפה היהודיים.

בשנת 1952 הוחלט על ידי הנהלת פיק"א לחדש, להרחיב ולשכלל את המפעל, ולהוסיף לו ממגורה גדולה לגרעינים, שבנייתם החלה עוד באותה השנה, והסתיימה בשנת 1955.

==בעלות==
חברת "הטחנות הגדולות של ארץ ישראל בע"מ" נמצאת בעלות משפחת חפץ (משפחתו של צבי חפץ, השליח המיוחד לנציגויות מדינות המפרץ, איחוד האמירויות ובחריין). במאי 2004 פשטו חוקרי רשות ההגבלים העסקיים על "הטחנות הגדולות" וכמה טחנות קמח אחרות ברחבי הארץ, בחשד שפעלו כקרטל שתיאם מחירים וחילק את השוק בין חבריו, אך לא נמצאו ראיות לפעילות כזו. בשנת 2008 אישרה רשות ההגבלים העסקיים לחברות "הטחנות הגדולות של ארץ ישראל בע"מ" ו"טחנות קמח מפרץ בע"מ" להתאחד. "טחנות קמח מפרץ בע"מ" עצמה רכשה את "טחנת קמח מן בע"מ" בחיפה בשנת 1999 והייתה בבעלות איש העסקים יעקב אדרי.

==קישורים חיצוניים==

* 
* [https://web.archive.org/web/20091101181719/http://lib.haifa.ac.il/libinfo/liblog/index.php?option=com_content&task=view&id=1391 הטחנות הגדולות], אוניברסיטת חיפה
* 
* [http://www.zionistarchives.org.il/Pages/GrandMills.aspx הטחנות הגדולות של ארץ ישראל], מאמר באתר הארכיון הציוני המרכזי

==הערות שוליים==

קטגוריה:חיפה: מבנים
קטגוריה:טחנות קמח
קונקט

חברת קונקט ירושלים (רכבת קלה) בע"מ היא חברת תחבורה ציבורית, אשר נוסדה בשנת 2006. קונקט היא החברה הראשונה בישראל, שעסקה בהפעלה ותחזוקת רכבות קלות. 
החברה הפעילה את הרכבת הקלה בירושלים עד לשנת 2021 והתמודדה על הפעלת הרכבת הקלה בתל אביב.

==היסטוריה==
חברת קונקט הוקמה בשנת 2006 על ידי תאגיד הסביבה והתחבורה הצרפתי ויאוליה, במסגרת קבוצת סיטיפס. קונסורציום סיטיפס זכה בזיכיון להקמה ולהפעלה של הקו האדום של הרכבת הקלה בירושלים. החברה החלה להפעיל שירות מסחרי באמצעות 14 קרונות רכבת ב-11 אוגוסט 2011, והגיעה להפעלה מלאה של 21 רכבות, על פי הסכם הזיכיון במרץ 2012.

בשנת 2013, לאחר שבוויאוליה מכרו את פעילות התחבורה בכל רחבי העולם, השליטה בקונקט עברה לידי חברת התחבורה הצרפתית טראנסדב (Transdev). באוגוסט 2015 נרכשה החברה על ידי בעלי המניות של חברת סיטיפס ושינתה את שמה לקונקט.

בשנת 2017 קונקט הפכה להיות החברה הישראלית הראשונה, המפעילה רכבות קלות באופן עצמאי וללא ליווי של חברה זרה.
מחזור החברה (2015): 130 מיליון ₪. מנכ"ל החברה היה ערן שכטמן.

בשנת 2021 העבירה החברה את ההפעלה והתחזוקה של הרכבת חזרה למדינה במסגרת תהליך Buy Back אשר מוסדר בהסכם הזיכיון.

במסגרת תהליך זה המדינה רכשה את הזיכיון בחזרה מקבוצת סיטיפס תמורת סה"כ של 1.6 מיליארד ש"ח.<ref></ref>

==הפעלת הרכבת הקלה בתל אביב==

בשנת 2017 קונקט הקימה קונסורציום של חברות, במסגרת התמודדות על מכרז הפעלת הקו האדום של הרכבת הקלה בתל אביב. לצד קונקט, הקונסורציום הורכב מחברת הרכבות הגרמנית דויטשה באן ומחברת התחבורה קווים.

==הערות שוליים==

קטגוריה:חברות תחבורה
יחסי אלג'יריה–קניה

יחסי אלג'יריה–קניה (בערבית: العلاقات الجزائرية الكينية, באנגלית: Algeria–Kenya relations) הם היחסים בין הרפובליקה האלג'יראית הדמוקרטית העממית ובין רפובליקת קניה. לקניה שגרירות באלג'יר, בעוד לאלג'יריה שגרירות בניירובי.

== היסטוריה ==
בדצמבר 2013, במסגרת ביקורו בן החמישה ימים באלג'יריה, נפגש יושב ראש האספה הלאומית של קניה ג'סטין מוטורי עם ראש ממשלת אלג'יריה עבד אל-מאלכ סלאל. במהלך שיחותיהם הסכימו שתי המדינות להקים ועדה משותפת אלג'יראית-קנייתית שמטרתה לחזק את הקשר בין שתי המדינות.

בחודש פברואר 2015 ביקר נשיא קניה אוהורו קניאטה באלג'יריה למשך שלושה ימים בהזמנתו של נשיא אלג'יריה עבד אל-עזיז בותפליקה. במהלך ביקורו חנך קניאטה את שגרירות קניה באלג'יריה.

== שיתוף פעולה ==
שתי המדינות הסכימו לחזק את היחסים ביניהן, בהם היחסים הפוליטיים, הכלכליים והטכנולוגיים. כחלק ממאמצים אלו שתי המדינות חתמו על שני הסכמי שיתוף פעולה.

שתי המדינות אף הסכימו כי אלג'יריה תרכוש קניינים על ייצור נפט וגז, בעוד קניה תפתח את שעריה בפני אלג'יריה במטרה לסייע במעבר לאנרגיה גאותרמית ומתחדשת.

=== מסחר ===
בשנת 2013 ייצאה קניה סחורות בשווי 5.3 מיליון אירו, בעוד היא ייבאה בהשוואה לייבוא של 126,000 אירו.

== קישורים חיצוניים ==
* [http://www.algerianembassy.co.ke/ שגרירות אלג'יריה בניירובי].

== הערות שוליים ==
עידו הר

עידו הר (נולד ב-1974) הוא במאי סרטי תעודה ועורך ישראלי. מיוצרי סרטי התעודה הבולטים בישראל, זוכה פרס אופיר על "פרינסס שואו".

== ביוגרפיה ==
עידו הר נולד בירושלים. גדל במושב שילת ולמד בתיכון רמלה-לוד. שירת בצה"ל בחיל המודיעין. בוגר בית הספר סם שפיגל לקולנוע ולטלוויזיה, 2002. במהלך לימודיו בסם שפיגל עבד כמדריך במוסדות טיפוליים. סרט הביכורים שלו בבית הספר, "צעד וחצי", וכן סרט הגמר העצמאי שלו, "קונצים", השתתפו בפסטיבל הקולנוע ירושלים במסגרת תחרות וולג'ין.

=== קריירה ===
עם תום לימודיו פנה לעשייה דוקומנטרית. הר ביים, הפיק, צילם וערך את "סבא סיביר" (2005), "מלון 9 כוכבים" (2006), ו"ימי גיוס" (2012), שזכו בפרסים בינלאומיים והשתתפו בעשרות פסטיבלים ברחבי העולם. סרטו עטור הפרסים "פרינסס שואו" (2016, יחד עם המפיק הישראלי לירן עצמור והמוזיקאי הישראלי קותימן) הפך את סמנתה מונטגומרי האנונימית, גיבורת הסרט, לזמרת בינלאומית מצליחה.

בין הפרויקטים שערך: סרטו של הבמאי ג'ונתן דמי, I'm Caroly Parker: The Good, the Mad, and the Beautiful"), וסרט בבימויה של אביגיל שפרבר, "תקופת מבחן"(2015).

== פרסים והכרה ==
* "פרינסס שואו" זכה בשנים 2015-16 בפרס אופיר לסרט התיעודי המצטיין; פרס פורום היוצרים התיעודיים בישראל; ציון לשבח בתחרות ון ליר בפסטיבל הקולנוע ירושלים; הסרט הוקרן בפסטיבל אידפא אמסטרדם לקולנוע תיעודי ובעשרות פסטיבלים בינלאומיים.
* "תקופת מבחן" היה מועמד לפרס אופיר לסרט התעודה הטוב ביותר - מעל 60 דקות, 2014.
* "מלון 9 כוכבים" זכה בפרס וולג'ין לסרט התיעודי בפסטיבל ירושלים 2006; פרס פורום היוצרים התיעודיים בישראל 2006 ; פרס ראשון לסרט הדוקומנטרי בפסטיבל מינכן הבינלאומי, גרמניה, 2007; דורג במקום ה-13 ברשימת 20 הסרטים הנבחרים לציון 20 שנה לפסטיבל IDFA ומהמועמדים הסופיים לפרס האקדמיה האירופאית לקולנוע 2007; בפרס ראשון בפסטיבל DOXA ונקובר, ארצות הברית ,2007; בפרס הקהל בפסטיבל מדריד, ספרד, 2007; בפרס מיוחד לסרט הטוב ביותר בנושאים חברתיים בפסטיבל מולדובה,2007; בפרס המגנוליה בפסטיבל שנחאי 2007; בפרס הסרט הטוב ביותר בתחרות זכויות אדם בפסטיבל בואנוס איירס הבינלאומי, 2007; בפרס חבר השופטים של הסטודנטים בפסטיבל זכויות אדם, פריז, צרפת, 2007; ציון לשבח בפסטיבל שווייץ, 2007
* "סבא סיביר" היה מועמד הסרט התיעודי הטוב ביותר בפרסי האקדמיה הישראלית לקולנוע, 2005.

== פילמוגרפיה ==
* צל כבד (סרט תיעודי; במאי עורך וצלם, 2021)
*פרינסס שואו (סרט תיעודי; במאי ועורך, 2015)
* תקופת מבחן (סרט תיעודי; עורך; במאית: אביגיל שפרבר, 2015)
* ימי גיוס (סרט תיעודי; במאי ועורך, 2012)
* I'm Carolyn Parker (ארצות הברית; סרט תיעודי; עורך; במאי: ג'ונתן דמי, 2012)
* מלון 9 כוכבים (סרט תיעודי; במאי ועורך, 2006)
* סבא סיביר (סרט תיעודי; במאי,2005)
* קונצים (עלילתי קצר; במאי, 2002)
* צעד וחצי (עלילתי קצר; במאי, 2002)

== קישורים חיצוניים ==

* [http://www.jsfs.co.il/graduates/graduate.aspx?gId=49 דף בוגר באתר סם שפיגל]
* ד"ר אוהד לנדסמן, [https://takriv.net/article/פרינסס-שואו/ האנשים השקופים: על חציית גבולות וגאולה בקולנוע של עידו הר]: מלון תשעה כוכבים (2006), ימי גיוס (2012) ופרינסס שואו (2015), תקריב, 28 ביולי 2016
* 
* 
* 
* 

קטגוריה:אנשי המושב
קטגוריה:בוגרי תיכון אזורי רמלה-לוד
קטגוריה:בוגרי בית הספר סם שפיגל לקולנוע ולטלוויזיה
קטגוריה:במאי קולנוע ישראלים
קטגוריה:עורכי קולנוע ישראלים
קטגוריה:מועצה אזורית חבל מודיעין: אישים
קטגוריה:ישראלים שנולדו ב-1974
שושנה חן

שושנה שֶנְקֶר (נולדה ב-1951), הידועה בשם העט שושנה חן, היא עיתונאית חרדית ישראלית, כתבת לענייני צרכנות בעיתון ידיעות אחרונות.

==ביוגרפיה==
שושנה חן נולדה בתל אביב למשפחה חסידית, בת יחידה לאמה בלה ולאביה מרדכי, ניצולי השואה.
חן החלה את דרכה בעולם העיתונאות ככתבת בעיתון החרדי המודיע בו כתבה בנושאי חברה ופוליטיקה, בשנים 1972–1978. לאחר מכן עברה לכתוב בעיתון ידיעות אחרונות, תחילה כמחליפתה של לאה אתגר, ככתבת צרכנות.

ב-2014 הוציאה את ספרה "את נשארת שם – מכתבים לאחותי שלא הכרתי", שבו כתבה על משפחתה בשואה ועל אחותה הנספית, שעל קיומה נודע לה רק בגיל שמונה.

ב-2017 קיבלה מאגודת העיתונאים בתל אביב פרס על מפעל חיים.

ב-2020 הייתה שותפה בקבוצה שהתמודדה במכרז להפעלת ערוץ רדיו חרדי.

חן מתגוררת בבני ברק.

==קישורים חיצוניים==

* 
* 
* 
* חיים ביאור, [http://journalism.co.il/7426/ בטח לא פראיירים], באתר אגודת העיתונאים בתל אביב, 22 בנובמבר 2017

==הערות שוליים==

קטגוריה:סגל המודיע
קטגוריה:סגל ידיעות אחרונות
קטגוריה:עיתונאיות חרדיות ישראליות
קטגוריה:שמות עט
קטגוריה:ישראליות שנולדו ב-1951
קטגוריה:ישראלים שנולדו ב-1951
יורם הוניג

יורם הוניג (נולד ב-1964) הוא במאי קולנוע ומנהל המיזם לקולנוע ולטלוויזיה בירושלים מאז הקמתו ב-2008.

== ביוגרפיה ==
=== תחילת הדרך ===
יליד 1964, ירושלים. למד בגימנסיה העברית רחביה. בוגר בית הספר סם שפיגל לקולנוע ולטלוויזיה, המחזור הראשון, 1992. במהלך לימודיו ביים את סרט הגמר  "צירי לידה" עם משה איבגי, מהסרטים הבולטים של המחזור.

=== קריירה ===
הוניג ביים והפיק שני סרטים תיעודיים, ובהם "שלום כיתה א'", שזכה בפרסים בינלאומיים ובציון לשבח בדוקאביב, 2005.

שימש כמנהל ההפקות של בית הספר סם שפיגל לקולנוע ולטלוויזיה בין השנים 2000–2005, וליווה כמאה וחמישים סרטים קצרים, משלב הרעיון לשלב ההפקה וההפצה.

ב-2008, עם הקמת המיזם לקולנוע ולטלוויזיה בירושלים, נבחר הוניג להיות המנהל הראשון של המיזם. עד שנת 2011 גייס המיזם 32 מיליון שקלים לעידוד הקולנוע בעיר. אחר כך קיבל תקציב ממשלתי נוסף של כ-50 מיליון שקלים (בשנים 2013–2014), והצליח להגדיל את מספר הפקות הקולנוע המצולמות בירושלים מתוך כלל הפקות הקולנוע הישראלי, משיעור של כ-5 אחוזים בשנת 2008 לכ-25% ב-2016. עם זאת יוצרים שזכו במענקים מהמיזם התלוננו שלא קיבלו את הכסף שהובטח להם. 

ב-2013 יזם תוכנית להקמת תעשיית אנימציה בירושלים, באמצעות המיזם לקולנוע וטלוויזיה בירושלים גויס תקציב למימון הפקות אנימציה, בין השאר לאולפני דיסני.

ב-2019 השיק המיזם לקולנוע וטלוויזיה בירושלים את "הסצנה", חממות לפיתוח סרטי קולנוע ואנימציה ליוצרים מהעיר.

== פילמוגרפיה ==
* "עופות החול" (סרט תיעודי; במאי, 2008)
* "שלום כיתה א"' (סרט תיעודי; במאי ומפיק, 2005)
* "צירי לידה" (סרט גמר סם שפיגל, תסריטאי ובמאי, 1992)

== קישורים חיצוניים ==

* [http://jerusalemfilmfund.com/ האתר הרשמי של המיזם לקולנוע ולטלוויזיה ירושלים]
* [http://www.jsfs.co.il/graduates/graduate.aspx?gId=50 דף בוגר] באתר בית הספר סם שפיגל
* פוסט אורח לכבוד פסטיבל הקולנוע ירושלים: [http://cinemascope.co.il/archives/24802 יורם הוניג מסכם שמונה שנות פעילות של מיזם הקולנוע הירושלמי], באתר סינמסקופ, 7 ביוני 2016
* אלי שגב, [https://web.archive.org/web/20170516211651/http://www.edb.co.il/blog/archives/17765 מיתה טובה בקולנוע ו-5 שנות תמיכה], ריאיון עם יורם הוניג, מנהל המיזם לקולנוע ולטלוויזיה ירושלים, באתר אידיבי, 13 באוקטובר 2014
* 
* 

==הערות שוליים==

קטגוריה:במאים ישראלים
קטגוריה:בוגרי בית הספר סם שפיגל לקולנוע ולטלוויזיה
קטגוריה:בוגרי גימנסיה רחביה
קטגוריה:ישראלים שנולדו ב-1964
קרלובי וארי (מחוז)

מחוז קרלובי וארי או מחוז קרלובַרסקי (בצ'כית: Karlovarský kraj) הוא אחד מ-13 מחוזות של הרפובליקה הצ'כית, הממוקם בחלקו המערבי של האזור ההיסטורי של בוהמיה. המחוז נקרא על שם בירתו קרלובי וארי (קרלסבאד) ומפורסם בעולם בעיקר בשל אתרי הספא שלו, המפורסמים שבהם בבירה קרלובי וארי ובמריאנסקה לאזנייה. הנקודה הגבוהה ביותר היא Klínovec (1244 מ' מעל פני הים) והנקודה הנמוכה ביותר (320 מ' מעל פני הים) נמצאת על נהר Ohře בגבול האזור. נהר Ohře הוא גם הנהר החשוב ביותר באזור קרלובי וארי ורוב האזור שייך לאגן שלו. נהרות נוספים הם: טפלה, רולאבה, ביסטז'יצה וסבטאבה.

==מחוזות משנה==
מחוז קרלובי וארי, מחולק לשלושה מחוזות משנה (אוקרס, Okres):
* מחוז משנה חב 
* מחוז משנה קרלובי וארי 
* מחוז משנה סוקולוב 

ברמה הנמוכה יותר של החלוקה המנהלית של הרפובליקה הצ'כית, מצויות הקהילות (obcí), מעין מועצות אזוריות. במחוז קרלובי וארי ישנן 132 קהילות כאלו: 54 במחוז משנה קרלובי וארי, 40 במחוז משנה חב ו-38 במחוז משנה סוקולוב.

==ערים ויישובים==
* קרלובי וארי
* אש 
* חב 
* חודוב 
* פרנצישקובי לאזנייה 
* יחימוב 
* קרסליצה 
* לוקט 
* לובי 
* מריאנסקה לאזנייה
* ניידק 
* אוסטרוב 
* סקלנה 
* סוקולוב 

==קישורים חיצוניים==

* 

* [http://www.kr-karlovarsky.cz/kraj_cz אתר הממשל של מחוז קרלובי וארי] 

==הערות שוליים==

קטגוריה:צ'כיה: מחוזות
פלזן (מחוז)

מחוז פלזן או מחוז פלזנסקי (בצ'כית: Plzeňský kraj) הוא אחד מ-13 מחוזות של הרפובליקה הצ'כית, הממוקם בחלקה המערבי של בוהמיה. המחוז נקרא על שם בירתו פלזן, והוא השלישי בין מחוזות צ'כיה בגודל שטחו, אך התשיעי בלבד בגודל אוכלוסייתו.

חלקו הצפון-מזרחי של המחוז מתועש, ואילו כלכלת האזור הכפרי הדרום-מערבי מבוססת בעיקר על משאבי טבע.

==מחוזות משנה==
מחוז פלזן, מחולק לשבעה מחוזות משנה (אוקרס, Okres):
* מחוז משנה דומז'ליצה 
* מחוז משנה קלאטובי 
* מחוז משנה פלזן מסטו - מחוז המשנה של העיר פלזן עצמה
* מחוז משנה דרום פלזן (Plzeň-jih) 
* מחוז משנה צפון פלזן (Plzeň-sever) 
* מחוז משנה רוקיצאני 
* מחוז משנה טאחוב 

מאז 1 בינואר 2003 מחולק המחוז מבחינה מנהלית ל-15 עיריות בעלות שטח שיפוט מורחב.

==קישורים חיצוניים==

* 

* [http://www.kr-plzensky.cz/ אתר הממשל של מחוז פלזן] 

קטגוריה:צ'כיה: מחוזות
אקדמיית ברנבוים-סעיד

לוגו
דגם של אולם הקונצרטים ע"ש פייר בולז
[[דניאל בארנבוים (מימין) ואדוארד סעיד ב-2002]]

אקדמיית ברנבוים-סעיד (בגרמנית: Barenboim-Said Akademie; בערבית: أكاديمية بارنبويم-سعيد) היא אקדמיה למוזיקה הממוקמת בברלין, שפתחה את שעריה לראשונה בדצמבר 2016 עם 90 תלמידים (לאחר מהלך הקמה שארך ארבע שנים). מנהל האקדמיה ומייסדה הוא דניאל בארנבוים והיא קרויה על שמו ועל שם אדוארד סעיד, ידידו האישי והוגה דעות שהשפיע על תפיסת האקדמיה. האקדמיה חרתה על דגלה שיתוף פעולה בין יהודים, נוצרים ומוסלמים, בפרט מהמזרח התיכון במסגרת לימודים אקדמאים בתחום מדעי הרוח וביצוע מוזיקה קלאסית. האקדמיה מהווה המשך למיזם תזמורת דיוואן מזרח-מערב, שהיא תזמורת סימפונית רב-תרבותית המקבצת נגנים ממדינות שונות ובפרט יהודים וערבים אשר נוסדה בשנת 1999 על ידי בארנבוים וידידו אדוארד סעיד.

== מטרת האקדמיה ==
מטרת האקדמיה, כפי שנוסחה על ידי ברנבוים, היא לחנך לא רק מבצעים קלאסיים מעולים (כפי שנעשה הדבר בתזמורת), אלא מחנכים ומנהיגים קהילתיים שישפיעו במעגלים הולכים ומתרחבים על תלמידים וחברי קהילותיהם, כאשר המוזיקה היא כלי מרכזי אך לא יחיד. תפיסת המוסד היא שבכוחם של הנגינה והלימוד יחדיו לגשר על פני פערים ולהביא להבנה הדדית ולקדם את השלום.

== מתקנים ==
מרכזה של האקדמיה הוא המבנה המשופץ של האופרה של ברלין (אותה מנהל ברנבוים).

=== אולם הקונצרטים ע"ש פייר בולז ===
המתקן המרכזי של האקדמיה הוא אולם קונצרטים שנבנה במיוחד במקום שהיה לפני כן מחסן בית האופרה. האולם הייחודי, העשוי כולו עץ, מכיל 620 מקומות המסודרים באליפסות ובשתי קומות סביב מושב התזמורת. התזמורת עצמה ממוקמת לא על במה, אלא על רצפת האולם, כך שהקהל ישוב מסביבה ומעליה כבאמפיתיאטרון. האולם, המיועד בעיקר לנגינת יצירות קאמריות או להרכב סימפוני מוקטן, תוכנן בהתנדבות על ידי האדריכל פרנק גרי ומהנדס האקוסטיקה יסוהיסה טויוטה, בהשראת רעיונות ועקרונות שהנחיל בולז עצמו. הלוגו של האקדמיה מזכיר את מבנה האולם.
מבט מקומת הגלריה אל מקומה של התזמורת

== קישורים חיצוניים ==

* 

* 

==הערות שוליים==

קטגוריה:גרמניה: בתי ספר למוזיקה
קטגוריה:מוזיקה קלאסית
קטגוריה:ברלין: תרבות
קטגוריה:ברלין: מבנים
סכסוך עבודה

סכסוך עבודה הוא כלי במסגרת משפט העבודה הנתון בידי עובדים שכירים מאורגנים לניהול מאבק על תנאי העבודה מול מעסיקם. סכסוך עבודה יכול לחול בין מעסיק לכלל עובדיו או לחלק מהם, בין מעסיק לארגון עובדים או בין ארגון מעבידים לארגון עובדים, אולם סכסוך בין עובד יחיד לבין מעסיקו אינו נחשב כסכסוך עבודה.

==בישראל==
על פי דיני העבודה חובה על ארגון עובדים להכריז על סכסוך עבודה בטרם נקיטת צעדים ארגוניים או שביתה. על סכסוך העבודה יש להודיע לממונה הראשי על יחסי העבודה במשרד העבודה, הרווחה והשירותים החברתיים וכן לצד השני לסכסוך. לאחר ההכרזה על סכסוך העבודה חלים על הצדדים 15 ימי צינון בטרם יוכלו העובדים לפתוח בצעדים ארגוניים או שביתה חוקית. תקופה זו מיועדת לניסיון לגשר על המחלוקות בדרך של משא ומתן במטרה למנוע את הצורך בנקיטת צעדים ארגוניים. לעיתים אף פועל הממונה על יחסי העבודה במהלך תקופה זו לנסות ולתווך בין הצדדים במטרה לייתר את השימוש בצעדים ארגוניים.

סכסוך עבודה יכול להיות מוכרז סביב ארבעה נושאים:
* כריתת, חידוש או ביטול הסכם קיבוצי
* קביעת תנאי עבודה
* קבלה או אי קבלה של אדם לעבודה או סיום עבודתו
* קביעת זכויות או חובות הנובעות מיחסי העבודה.

במקומות עבודה בהם ארגון עובדים יציג, הכרזת סכסוך העבודה היא בסמכותו של ארגון העובדים המייצג את רוב העובדים להם נוגע הסכסוך, אולם במקום עבודה שבו אין ארגון עובדים יציג רשאית להכריז נציגות עובדים שנבחרה על ידי רוב העובדים הנוגעים לעניין על סכסוך עבודה. מעסיקים שכנגדם חל סכסוך עבודה רשאים להיות מיוצגים על ידי ארגון המעסיקים בו הם חברים.

נכון ל-2019 החוק בישראל אינו תוחם בזמן את סכסוך העבודה, וכ-49% מסכסוכי העבודה בשירות המדינה נשארו פתוחים במשך יותר משנתיים. 

==קישורים חיצוניים==
*
* [https://www.nevo.co.il/law_html/Law01/175_001.htm#Seif2 חוק יישוב סכסוכי עבודה, תשי"ז-1957] באתר נבו
* 
* 

==הערות שוליים==

קטגוריה:יחסי עבודה
קטגוריה:שביתות
קטגוריה:יחסי עבודה בישראל
SIEM

SIEM (ראשי תיבות באנגלית של: Security Information and Event Management לפעמים מכונה בקיצור גם:SIM, SEM, תרגום: ניהול אבטחת מידע ואירועים) היא התקן או תוכנה המנתחת לוגים המגיעים מרכיבי תקשורת ותוכנות שונות.

המערכת מקבלת נתונים ממערכות ארגוניות שונות, מנתחת אותם ומאפשרת בקרה על תהליכים ואירועים, הפקת דוחו"ת, זיהוי פרצות אבטחה ותגובה למתקפות המתרחשות בזמנים שונים. למערכת הניהול הגבלת נפח אחסון שניתן להרחבה בעזרת יישום מבוזר המעבד כמויות גדולות של נתונים כדוגמת האדופ.

מערכות SIEM כוללות בתוכן גם מערכות SIM (מערכת לניהול אבטחת מידע) וגם מערכות SEM (מערכת לניהול אירועים).

==מאפיינים==
למערכת לניהול אירועי אבטחת מידע יכולות רבות כגון:
* צבירת נתונים: אחסון נתונים ממקורות רבים (תעבורת רשת, שרתים, מסדי נתונים, יישומים ועוד) ושליפתם בעת הצורך בהתאם לבקשות המגיעות ממתאם הנתונים וממנהל הרשת (כשנעשות חקירות דיגיטליות יש צורך בנתונים אלה המוכיחים כי הפעולה נוגדת את מדיניות החוקים שהוגדרה מראש).
* מתאם נתונים: השוואת נתונים ותכונות משותפות וקשירת קשר אל אירועים מסוימים, שילוב מידע ממקורות שונים והפיכתם למידע שימושי.
* ניתוח ואיתור: מנתחת שינויים במערכות הפעלה ומסדי נתונים מפקחת ומנהלת הרשאות משתמשים, שירותים ותיקיות ומזהה דפוסי פעולה שאינם סטנדרטיים.
* מערכת התרעה: מתריעה מנתחת וחוסמת פעולות חשודות, ניסיונות גישה בלתי מורשים, התקפות על הרשת או כל פעולה אשר מנוגדת לחוקים שהוגדרו מראש. המערכת שולחת דיווח אודות פעולות אלה באמצעות דואר אלקטרוני וגם דרך מערכת ההודעות ביישום עצמו.

== מערכות לניהול אירועים ==
*IBM Qradar
*Arcsight
* LogRhythm
* Splunk
* RSA Siem
*McAfee SIem

==מערכות לגילוי חדירות בקוד פתוח==
*OSSIM
* ELK Elastic
* LOGalyze
* Security Onion

== ראו גם ==
* מערכת למניעת דלף מידע
* מערכת לגילוי חדירות
* מערכת למניעת חדירות

==קישורים חיצוניים==
* [http://www.digitalwhisper.co.il/files/Zines/0x2C/DW44-3-SIEM.pdf תכנון והטמעת SIEM בארגון] - אריק יונאי, אתר Digitalwhisper. 
* [https://www.alienvault.com מערכת OSSIM] - אתר Alienvault. 
* [http://searchsecurity.techtarget.com/video/SIEM-market-overview-Gartners-Mark-Nicolett סקירה של עולם ה-SIEM] - אתר searchsecurity.techtarget.com. 
* [https://securityonion.net האתר הרשמי של Security Onion] 
* [https://www.elastic.co/products האתר הרשמי של ELK Elastic] 

קטגוריה:אבטחת מידע
קטגוריה:אבטחת מחשבים
נשואה למאפיה

נשואה למאפיה (באנגלית: Married to the Mob) הוא סרט קומדיית פשע משנת 1988 בבימויו של ג'ונתן דמי עם מישל פייפר, מת'יו מודין ודין סטוקוול בתפקידים הראשיים.

דין סטוקוול היה מועמד לפרס אוסקר לשחקן המשנה הטוב ביותר.

מישל פייפר הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.

==תקציר העלילה==
אנג'לה דה מרקו (מישל פייפר) נשואה לפרנק "המלפפון" דל מרקו (אלק בולדווין). פרנק עובד למען הבוס המאפיונר שלו, טוני "טייגר" רוסו (דין סטוקוול) ומבצע עבורו "חיסולים".

אנג'לה אינה מרוצה מעבודתו העבריינית של בעלה למרות העושר שהוא מרעף עליה ועל בנם. הוא אינו מוכן לוותר על עבודתו ומעמדו במאפיה אבל עובר את הגבול בכך שהוא מתנה אהבים עם חברתו של הבוס.

טוני מפתיע את שניהם ומחסל אותם. נערכת להם הלוויה מפוארת ובה משתתף טוני בצער רב ומתחיל להראות עניין באלמנה תוך שהוא משתדל להסתיר זאת מאשתו הדעתנית קוני (מרסדס רוהל). אנג'לה דוחה אותו, מוכרת את תכולת דירתה, עוברת עם בנה לדירה זולה ומוצאת עבודה כספרית.

אנשי ה-FBI רוצים לתפוס את טוני ולהפליל אותו בעזרת אנג'לה. הם שולחים שני סוכנים לעקוב אחריה ולצותת לשיחות מדירתה.
הסוכנים הם מייק דאוני (מת'יו מודין) ואד בניטז (אוליבר פלאט).

מייק פוגש את אנג'לה ומציג את עצמו כאחד הדיירים בבניין ושותל מכשירי ציתות בדירתה. בינתיים מגלה טוני את כתובתה ומגיע לשם. גם אשתו של טוני מגיעה לשם ומזהירה את אנג'לה שלא תעז לפתח יחסים עם טוני.

בינתיים מתפתח רומן אהבה בין אנג'לה למייק. אנשי ה-FBI עוצרים את אנג'לה ולוחצים עליה באיומים שתעבוד למענם אחרת הם יפעלו שתאבד את המשמורת על בנה. אז היא גם מגלה שמייק הוא סוכן FBI.

אנג'לה משתפת אתם פעולה ומתחילה שוב להיפגש עם טוני ולהרעיף עליו אהבה. טוני מרוצה ואינו חושד ומזמין אותה להתלוות אליו לכינוס עברייני המאפיה בסוויטה מהודרת במלון במיאמי.

לאותו מקום מגיעים גם מייק עם סוכני FBI וקוני שגילתה שאנג'לה נסעה עם בעלה. אנג'לה נותנת במתנה לטוני, טבעת שבתוכה נמצא מכשיר ציתות.

טוני מגלה שאנג'לה בוגדת בו ושמייק הוא סוכן FBI. מתפתח עימות וקרב יריות בין המאפיונרים, ה-FBI וקוני. לבסוף טוני נתפס ונאסר, אנג'לה חוזרת לעבוד במספרה ומספרת את מייק שהתאהב בה.

==קישורים חיצוניים==

* [https://www.youtube.com/watch?v=0HzVViszAWI קדימון לסרט נשואה למאפיה], באתר יוטיוב
* [http://www.tcm.com/tcmdb/title/82978/Married-To-The-Mob/ נשואה למאפיה], באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1988
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי פשע אמריקאיים
קטגוריה:סרטי קומדיה רומנטית
קטגוריה:סרטי מישל פייפר
קטגוריה:סרטי פולחן